b'\n_START_ARTICLE_\nUolevi Anthoni\n_START_PARAGRAPH_\nV\xc3\xa4in\xc3\xb6 Uolevi Anthoni (5. helmikuuta 1932 Toijala \xe2\x80\x93 7. kes\xc3\xa4kuuta 2013 Helsinki oli suomalainen yleisesikuntaupseeri, sotilasarvoltaan kenraalimajuri. H\xc3\xa4nen vanhempansa olivat everstiluutnantti V\xc3\xa4in\xc3\xb6 Johannes Untamo Anthoni, (s. 24.2.1906 Rauma, k. 24.7.1965  Kokkola)  ja Helvi Kyllikki o.s. Saukko (4.3.1905 Lemp\xc3\xa4\xc3\xa4l\xc3\xa4 - 8.8.1981 Helsinki).\n_START_SECTION_\nKoulutus\n_START_PARAGRAPH_\nUolevi Anthoni kirjoitti ylioppilaaksi Ikaalisten yhteiskoulusta 1951 ja opiskeli t\xc3\xa4m\xc3\xa4n j\xc3\xa4lkeen Kadettikoulun 38. kadettikurssilla vuosina 1952\xe2\x80\x931954. Vuonna 1956 Anthoni suoritti yliupseerikurssin ja 1958 kapteenikurssin. Vuosina 1960\xe2\x80\x931962 Anthoni opiskeli sotakorkeakoulun aseteknillisell\xc3\xa4 linjalla.\n_START_SECTION_\nPalvelusura\n_START_PARAGRAPH_\nUolevi Anthoni suoritti varusmiespalveluksensa Kentt\xc3\xa4tykist\xc3\xb6rykmentti 1:ss\xc3\xa4 vuosina 1951\xe2\x80\x931952 ja suoritti palvelusaikanaan upseerikoulun. Kadettikoulun j\xc3\xa4lkeen h\xc3\xa4n toimi Kentt\xc3\xa4tykist\xc3\xb6rykmentti 3:ssa nuorempana upseerina 1954\xe2\x80\x931955 ja RUK:n opetusupseerina 1955\xe2\x80\x931956. T\xc3\xa4m\xc3\xa4n j\xc3\xa4lkeen h\xc3\xa4n toimi joukkueenjohtajana YK-teht\xc3\xa4viss\xc3\xa4 Suezilla 1956\xe2\x80\x931957. 1959 h\xc3\xa4net m\xc3\xa4\xc3\xa4r\xc3\xa4ttiin Karjalan Tykist\xc3\xb6rykmenttiin patterinp\xc3\xa4\xc3\xa4llik\xc3\xb6n sijaiseksi vuosiksi 1959\xe2\x80\x931960. 1962\xe2\x80\x931963 Anthoni toimi opetusupseerina Asekoulussa Harjavallassa kunnes koulu siirrettiin Kuopioon. 1965 Anthoni toimi P\xc3\xa4\xc3\xa4esikunnan aseosaston toimistoupseerina ja vuosina 1966\xe2\x80\x931974 PE:n sotatalousosaston esiupseerina ja toimistop\xc3\xa4\xc3\xa4llikk\xc3\xb6n\xc3\xa4. Vuodet 1974\xe2\x80\x931976 h\xc3\xa4n toimi PE:n teknisen toimiston toimistop\xc3\xa4\xc3\xa4llikk\xc3\xb6n\xc3\xa4 ja 1976\xe2\x80\x931980 PE:n sotatalousosaston osastop\xc3\xa4\xc3\xa4llikk\xc3\xb6n\xc3\xa4 ja vuodesta 1981 alkaen sotavarustep\xc3\xa4\xc3\xa4llikk\xc3\xb6n\xc3\xa4.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nH\xc3\xa4nen puolisonsa oli Eeva Marjatta o.s Lainpelto (s. 19.7.1933 Lappeenranta) ja heill\xc3\xa4 oli kaksi tyt\xc3\xa4rt\xc3\xa4.'